Džilijas

Džilijas () – Italijos sala Tirėnų jūroje, prie Toskanos krantų, priklauso Groseto provincijai. Plotas 23,8 km².

Nuo žemyno salą skiria 16 km pločio sąsiauris. Paviršius kalnuotas, sudarytas iš granito, krantai daug kur statūs, skardingi, vietomis įsiterpia vaizdingos įlankėlės. Aukščiausia vieta – Podžio dela Pagana (496 m). Džiliją dengia subtropikų kietalapiai krūmynai bei pinijų giraitės.

Saloje gyvena 1458 gyventojai (2009 m.), kurie susitelkę Kampesės kaime. Verčiamasi vynuogininkyste, vyno gamyba bei turizmu. Yra išlikusi I-II a. romėnų vila, Džilijo Šv. Petro Apaštalo bažnyčia bei pilis.

2012 m. sala pateko į žiniasklaidos akiratį dėl kruizinio laivo Costa Concordia avarijos, kai laivas užplaukė ant seklumos. 2014 m. liepos mėn. laivas buvo iškeltas ir nuplukdytas į Genujos uostą išardymui.(italų k.) "Summary of the presentation of removal project"  (Giglio News)(italų k.) "The Costa Concordia will be transported to Genoa" (Rai News24)

 Šaltiniai 

Kategorija:Italijos salos